Διακοπές στη Νάπολη

Το Διακοπές στη Νάπολη (αγγλικά: It Started in Naples) είναι μια αμερικανική ρομαντική κομεντί του 1960 σε σκηνοθεσία Μέλβιλ Σάβελσον, παραγωγή Τζακ Ρόουζ και σενάριο του Σούσο Τσέκι ντ' Αμίκο, το οποίο βασίστηκε σε μια ιστορία των Μάικλ Πέρτουι και Τζακ Ντέιβις. Η Technicolor φωτογραφία έγινε από τον Ρόμπερτ Σούρτες. Στην ταινία πρωταγωνιστούν οι Κλαρκ Γκέιμπλ, Σοφία Λόρεν, Βιττόριο ντε Σίκα και ένα καστ Ιταλών ηθοποιών. Αυτή ήταν η τελευταία ταινία του Γκέιμπλ που κυκλοφόρησε όσο ο ηθοποιός ζούσε καθώς και η τελευταία του έγχρωμη ταινία. Οι Χαλ Περέιρα, Ρόλαντ Άντερσον, Σάμιουελ Μ. Κόουμερ και Αρίγκο Μπρέσι ήταν υποψήφιοι για Όσκαρ σκηνογραφίας. Η ταινία κυκλοφόρησε από την Paramount Pictures στις 7 Αυγούστου 1960.

 Λίγες μόνο μέρες πριν από τον γάμο του, ο Μάικλ Χάμιλτον, δικηγόρος από τη Φιλαδέλφεια, ταξιδεύει στη Νάπολη της νότιας Ιταλία για να διευθετήσει τα περιουσακά ζητήματα του αείμνηστου αδελφού του, Τζόζεφ, με τον Ιταλό δικηγόρο Βιτάλι. Στην αρχή της ταινία, δηλώνει ότι έχει ξαναπάει στην Ιταλία για να πολεμήσει κατά τον Β' Παγκόσμιο Πόλεμο. Στη Νάπολη, ο Μάικλ ανακαλύπτει ότι ο αδερφός του είχε έναν γιο, τον οκτάχρονο Νάντο, τον οποίο φροντίζει η θεία του, Λουτσία, τραγουδίστρια σε καμπαρέ. Ο Τζόζεφ δεν παντρεύτηκε ποτέ τη μητέρα του Νάντο, αλλά πνίγηκε μαζί της σε ναυάγιο. Η πραγματική σύζυγος του Τζόζεφ, την οποία είχε αφήσει το 1950, ζει στη Φιλαδέλφεια. Ο Μάικλ ανακαλύπτει με απογοήτευση ότι ο αδερφός του ξόδεψε μια περιουσία σε πυροτεχνήματα. Βλέποντας τον Νάντο να μοιράζει φωτογραφίες της Λουτσίας στις 2 τα ξημερώματα, ο Μάικλ θέλει να τον γράψει στο Αμερικανικό Σχολείο της Ρώμης, αλλά η Λουσία κερδίζει την επιμέλεια του αγοριού. Παρά τη διαφορά ηλικίας, σύντομα το αίσθημα μεταξύ του Μάικλ και της Λουσίας φουντώνει και ο Μάικλ αποφασίζει να μείνει στην Ιταλία. Κλαρκ Γκέιμπλ ως Μάικλ Χάμιλτον Σοφία Λόρεν ως Λουτσία Κούρτσιο Βιττόριο ντε Σίκα ως Μάριο Βιτάλε Κάρλο Αντζελέτι ("Μαριέτο") ως Νάντο Χάμιλτον Πάολο Καρλίνι ως Ρέντσο Κλαούντιο Ερμέλι ως Luigi Μπομπ Κάνιγχαμ ως Ντον Μακ Γκουάιρ Ένα από τα κυριότερα σημεία της ταινίας είναι ένα μουσικό νούμερο της Λόρεν που λέγεται "Tu vuò fà l'americano" ("Θες να είσαι Αμερικανός"), γραμμένο από τον διάσημο Ναπολιτάνο συνθέτη Ρενάτο Καροζόνε. Ο Αντζελέτι δεν μιλούσε αγγλικά και έμαθε τον ρόλο του φωνητικά, κάτι που είχε κάνει και στην προηγούμενη ταινία του, στην οποία μιλούσε γερμανικά χωρίς να τα γνωρίζει. Τη δεύτερη μέρα των γυρισμάτων μιας σκηνής στο δικαστήριο, ένας ηθοποιός που υποδύεται έναν από τους δικαστές δεν ήταν διαθέσιμος, επειδή είχε σχέδια να πάει την οικογένειά του στην παραλία. Ο ηθοποιός έστειλε στη θέση του τον αδερφό του, ο οποίος δεν του έμοιαζε καν. Τα εξωτερικά γυρίσματα της ταινίας έγιναν στη Ρώμη, τη Νάπολη και το Κάπρι. Η αεφημερίδα The New York Times χαρακτήρισε την ταινία ένα «ελαφρύ, προφανές ειδύλλιο» αλλά επαίνεσε τη Λόρεν. Το περιοδικό Variety ανέφερε ότι το σενάριο και η σκηνοθεσία του Σάβελσον «προσπαθούν υπερβολικά να κάνουν την ταινία τρομερά αστεία και ριψοκίνδυνη». Ωστόσο, ο Γκέιμπλ και η Λόρεν είναι "ένα εκπληκτικά αποτελεσματικό και συμβατό κωμικό ζευγάρι" και πάνω απ' όλα, η Λόρεν δίνει "μια έντονη και διασκεδαστική ερμηνεία". Αντίθετα, ο κριτικός κινηματογράφου Λέοναρντ Μάλτιν είπε ότι το πρωταγωνιστικό δίδυμο «ποτέ δεν κάνει κλικ ερωτικά, αλλά κάνει ό,τι καλύτερο μπορεί». Η ταινία κυκλοφόρησε σε ντιβιντί στη Βόρεια Αμερική το 2005. Διακοπές στη Νάπολη στην IMDb